TARYBOS REGLAMENTAS (EB) Nr. 556/2008
2008 m. birželio 16 d.
iš dalies keičiantis Reglamentą (EB) Nr. 2505/96, nustatantį tam tikrų žemės ūkio bei pramonės produktų Bendrijos autonomines tarifines kvotas ir numatantis jų administravimą
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 26 straipsnį,
atsižvelgdama į Komisijos pasiūlymą,
kadangi:
(1)
1996 m. gruodžio 20 d. Taryba priėmė Reglamentą (EB) Nr. 2505/96 (1). Produktų, kuriems taikomas minėtas reglamentas, paklausa Bendrijoje turėtų būti patenkinta pačiomis palankiausiomis sąlygomis. Reikėtų leisti nuo 2008 m. liepos 1 d. naudoti naujas tam tikram produktų kiekiui taikomas nulinės muito normos Bendrijos tarifines kvotas ir nesutrikdant šių produktų rinkų.
(2)
Penkių Bendrijos autonominių tarifinių kvotų dydis yra nepakankamas Bendrijos pramonės poreikiams patenkinti. Todėl reikia padidinti šių kvotų dydį.
(3)
Todėl Reglamentą (EB) Nr. 2505/96 reikėtų atitinkamai iš dalies pakeisti.
(4)
Atsižvelgiant į šio reglamento ekonominę svarbą, būtina remtis skubos pagrindais, numatytais prie Europos Sąjungos sutarties ir Europos Bendrijų steigimo sutarčių pridėto Protokolo dėl nacionalinių parlamentų vaidmens Europos Sąjungoje 1.3 punkte.
(5)
Tarifinės kvotos turi įsigalioti nuo 2008 m. liepos 1 d., todėl šis reglamentas turėtų būti taikomas nuo tos pačios dienos ir įsigalioti nedelsiant,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 2505/96 I priedas iš dalies keičiamas taip:
1.
Įrašomos šio reglamento I priede išvardytų produktų tarifinės kvotos.
2.
Tarifinių kvotų eilutės su eilės numeriais 09.2975, 09.2603, 09.2935, 09.2814 ir 09.2620 pakeičiamos šio reglamento II priede nurodytomis eilutėmis.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2008 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2008 m. birželio 16 d.